als_Latn dik_Latn sag_Latn
Julie Bindel, gazetarja britanike që ia ka dedikuar jetën kauzave në mbrojtje të gruas, ngulmon se duhen “dekriminalizuar” gratë e trafikuara, dhe të kriminalizohet blerja e seksit, pra të dënohen rëndë tutorët, që fenomeni të bjerë. Sa i përket grave të trafikuara nga Shqipëria, Bindel thotë se nuk ka shifra zyrtare, për shkak se viktimat e prostiutucionit nuk kallzojnë në Polici, sepse kërcënohen familjet e tyre.
Ajo tregon se si mashtrohen vajzat dhe premtimt që u bëhen dhe pastaj dhunohen prej tutorëve. Julie Bindel rrëfen për për gazetarin Alteo Hysi, historitë e tmerrit të prostitucionit, si ajo e një tutori shqiptar, që si ndëshkim për gruan që tentoi të ikte nga bordelloja e tij në Angli, i preu asaj duart përpara gjithë grave, që t’i tmerronte ato.
“Fakti që vajzave u thuhej se se ato do të kishin një jetë më të mirë nëse do ta linin Shqipërinë, që do të kishte mundësi më të mëdha për to në Angli e në Itali. Dhe kur shkojnë në Angli, ato e kuptojnë se thjesht janë përdorur dhe blerë nga meshkuj të ndryshëm. Kujtoj se një tutor nga Shqipëria do t’ia shiste një vajzë, tutorit italian. Pastaj, tutori italian, pasi e përdhunoi vetë, do t’ia shiste atë një tutori tjetër që do ta dërgonte përtej kufirit, në Angli. Asaj nuk i ngeli asnjë shpresë, asnjë ndjenjë sigurie, as vizion për të ardhmen. Dhe është e vërtetë se njerëzit e braktisën, askush nuk e ndihmoi. Kjo histori mu ngulit në mendje kur e dëgjova. Ndërsa një tjetër histori e tmerrshme, ishte ajo e një tutori shqiptar, që si ndëshkim për gruan që tentoi të ikte nga bordelloja e tij në Angli, i preu asaj duart përpara gjithë grave, që t’i tmerronte dhe të mos guxonin ta bënin atë që ajo provoi”, tregon Bindel.
als_Latn als_Latn als_Latn